تورکیه دن انسانی یاردم تشووچی ایککی ته اوچاق پاکستانگه ییتیب باردی.
تورکیه جمهوریتی ملی مدافعه وزیرلیگی نینگ اجتماعی ترماقده گی آدرسیدن بیریلگن بیاناتده شولرگه اورین بیریلدی:
"سیل فلاکتی زیان ییتکیزگن پاکستانلیک قرداشلریمیز اوچون انسانی یاردم تشووچی ایککی ته اوچاغیمیز پاکستانگه ییتیب باردی. ینه بیر مرته حیاتینی یوقاتگن قرداشلریمیزگه الله تعلی دن مغفرت، پاکستان خلقی گه قیغوداشلیک، یره لیلرگه عاجل شفا تیله یمیز" دییلدی.
آفت و عاجل وضعیتلر باشقرووی پاکستانگه خیمه و انسانی یاردم موادی ییتکیزیب بیریش اوچون "هوا کوپریگی" ایجاد ایتیلگن لیگینی بیلدیرگندی. شونده ی بولیب ایلک باسقیچده 10 مینگ ته خیمه، 50 مینگ ته آذیق – اوقات پاکتی، 50 مینگ تمیزلیک موادی و 10 مینگ ته چقلاق آذیق – اوقاتیدن عبارت انسانی یاردم موادی نینگ سیل یوز بیرگن منطقه لرگه جونه تیش گه باشلنگن لیگینی بلیدیرگندی.
پاکستان ملی آفت باشقرووی (NDMA) 14 جوندن بیری یوز بیرگن موسون یامغیرلری سبب بولگن سیل و ییر سیلجیشی حادثه لری عاقبتیده 1 مینگدن آرتیق کیشی نینگ حیاتینی یوقاتگن لیگینی بیلدیرگندی.
قتّیق یاغینگرچیلیک طفیلی 992 مینگ 871 ته اوی – جایگه زیان ییتگن لیگی شونده ی بولیب 727 مینگ 144 ته حیوان نینگ تلف بولگن لیگی معلوم قیلینگندی.
خوددی شو طبیعی آفت حادثه سیده 33 میلیون 46 مینگ اطرافیده انسان نینگ سلبی تاثیرلنگن لیگی و 498 مینگ 442 کیشی نینگ یاردم کمپلریده حیلت کیچیرگن لیگی قید ایتیلدی.
حادثه پایتخت تاشکینت ده یوزبیرگن
